Oficialusis leidinys L 117 , 13/05/2003 p. 0014 - 0018



Komisijos reglamentas (EB) Nr. 811/2003 2003 m. gegužės 12 d. įgyvendinantis Europos Parlamento ir Tarybos reglamentą (EB) Nr. 1774/2002, dėl draudimo šerti žuvis tos pačios rūšies perdirbtomis žuvimis, gyvūninės kilmės atliekų laidojimo ir deginimo bei nustatantis tam tikras pereinamojo laikotarpio priemones (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į Europos Parlamento ir Tarybos reglamentą (EB) Nr. 1774/2002, nustatantį sveikatos taisykles gyvūninės kilmės šalutiniams produktams, neskirtiems vartoti žmonėms [1] su pakeitimais, padarytais Komisijos reglamentu (EB) Nr. 808/2003 [2], ypač į jo 22 straipsnio 2 dalį, 24 straipsnio 6 dalį ir 32 straipsnio 1 dalį, kadangi: (1) Reglamentu (EB) Nr. 1774/2002 nustatytas draudimas šerti gyvūnus perdirbtais gyvūniniais baltymais, gautais iš tų pačių rūšių gyvūnų. Pasikonsultavus su atitinkamu mokslo komitetu, žuvims galima taikyti leidžiančias nukrypti nuostatas. (2) 1999 m. rugsėjo 17 d. Mokslo iniciatyvinis komitetas paskelbė nuomonę apie pavojų, kylantį perdirbant gyvūninės kilmės atliekas dėl USE (užkrečiamos spongiforminės encefalopatijos) plitimo tarp neatrajojančiųjų ūkiuose auginamų gyvūnų. 2003 m. kovo 7 d. jis taip pat paskelbė kitą nuomonę dėl ūkiuose auginamų žuvų šėrimo natūralioje aplinkoje gyvenančių žuvų miltais bei žuvų perdirbimo, atsižvelgiant į USE pavojų. Gyvūnų sveikatos ir gerovės mokslinis komitetas 2003 m. vasario 7 d. paskelbė nuomonę dėl žuvų atliekų naudojimo akvakultūros srityje. Pagal šiais mokslines nuomones laikantis tam tikrų sąlygų perdirbtos žuvies potencialų pavojų galima sumažinti. (3) Todėl tikslinga priimti nuostatą, leidžiančią nukrypti nuo Reglamentu (EB) Nr. 1774/2002 nustatyto draudimo šerti žuvis perdirbamomis tų pačių rūšių žuvimis. Siekiant išvengti pavojaus žmonių ir gyvūnų sveikatai, ta leidžianti nukrypti nuostata turi būti taikoma, laikantis tam reikalavimų. (4) Būtina nustatyti pereinamojo laikotarpio priemones, kad pramonė turėtų pakankamai laiko prisitaikyti prie naujų reikalavimų. (5) 2003 m. sausio 16 ir 17 d. Mokslo iniciatyvinis komitetas paskelbė nuomonę dėl saugos vis-à-vis USE, dėl gyvūninės kilmės medžiagų, kurios gali būti užkrėstos USE, pašalinimo, jas laidojant arba sudeginant. (6) Norint atsižvelgti į tą nuomonę, būtina nustatyti įgyvendinančiųjų priemonių pagal Reglamento (EB) Nr. 1774/2002 24 straipsnio 6 dalį, reglamentuojančių gyvūninės kilmės atliekų laidojimo ir deginimo tvarką. (7) Šiuo reglamentu numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ REGLAMENTĄ: 1 straipsnis Pereinamojo laikotarpio priemonės, susijusios su draudimu šerti žuvis tų pačių rūšių perdirbtomis žuvimis Pagal Reglamento (EB) Nr. 1774/2002 32 straipsnio 1 dalį, valstybės narės gali ne vėliau kaip iki 2003 m. gruodžio 31 d. toliau taikyti naujausius žuvų šėrimą reglamentuojančius standartus ir taisykles, neįgyvendindamos to reglamento 22 straipsnio 1 dalies a punkte žuvų atžvilgiu nustatyto draudimo. 2 straipsnis Nuostata, leidžianti nukrypti nuo draudimo šerti žuvis kai kurių rūšių perdirbtomis žuvimis 1. Pagal Reglamento (EB) Nr. 1774/2002 22 straipsnio 2 dalį, valstybėms narėms taikoma nuostata, leidžianti nukrypti nuo draudimo šerti žuvis perdirbtais gyvūniniais baltymais, gautais iš tų pačių rūšių gyvūnų kūnų ar jų dalių. 2. Tačiau 1 dalyje minima leidžianti nukrypti nuostata netaikoma draudimui šerti ūkių žuvis perdirbtais gyvūniniais baltymais, gautais iš tų pačių rūšių ūkiuose auginamų žuvų. 3 straipsnis Natūralioje aplinkoje gyvenančių žuvų atliekos Natūralioje aplinkoje gyvenančias žuvis ir atliekas, gautus iš atviroje jūroje ar ežeruose sugautų natūralioje aplinkoje gyvenančių žuvų, galima naudoti: a) žuvų pašarų gamybai; ir b) kaip žuvų pašarus. 4 straipsnis Ūkiuose auginamų žuvų pašarams taikomi reikalavimai Žuvų ir gyvūninės kilmės atliekos bei iš jų gauti produktai, skirti ūkiuose auginamoms žuvims šerti pagal 2 straipsnio nuostatas, turi atitikti I priede nustatytus reikalavimus. 5 straipsnis Kontrolės priemonės Kompetentingoji valdžios institucija imasi būtinų priemonių, kad kontroliuotų: a) pašarų, kurių sudėtyje yra perdirbtų gyvūninių baltymų, gautų iš tų pačių rūšių gyvūnų kūnų ar jų dalių, tinkamą perdirbimą ir naudojimą; b) gyvūnus, kurie šeriami a punkte nurodytais pašarais, įskaitant griežtą šių gyvūnų sveikatos būklės stebėjimą; c) kaip laikomasi I priede nustatytų reikalavimų. 6 straipsnis Gyvūninės kilmės atliekų šalinimas ligos protrūkio atveju 1. Kai kompetentinga institucija neleidžia pervežti gyvūninės kilmės atliekų į artimiausią deginimo ar perdirbimo įmonę pagal Reglamento (EB) Nr. 1774/2002 24 straipsnio 1 dalies c punktą, kompetentinga institucija gali leisti šias atliekas pašalinti: a) kaip atliekas, jas sudeginant ar laidojant vietoje, kurioje tie gyvūninės kilmės šalutiniai produktai atsirado; b) kaip atliekas sąvartyne, patvirtintame pagal Direktyvą 1999/31/EB; arba c) kaip atliekas sudeginant ar laidojant tokioje vietoje, kur kyla mažiausias pavojus gyvūnų ir žmonių sveikatai bei aplinkai, jei tik ta vieta yra pakankamai toli, kad kompetentinga institucija galėtų vykdyti pavojaus gyvūnų ir žmonių sveikatai bei aplinkai prevenciją. 2. Deginant atliekas ir jas laidojant 1 dalies a ir c punktuose minėtose vietose, atsižvelgiama į Bendrijos ir nacionalinius aplinkosaugos ir visuomenės sveikatos teisės aktus ir rekomendacijas. 3. Kompetentinga institucija užtikrina gyvūninės kilmės atliekų deginimo ir laidojimo priežiūrą bei imasi būtinų priemonių, norėdama užtikrinti, kad būtų laikomasi II priede nustatytų reikalavimų. 4. Šiame reglamente naudojamas II priedo A pastraipoje pateiktas "sudeginimo ir laidojimo vietoje" apibrėžimas. 7 straipsnis Atokių rajonų, naudojamų gyvūninės kilmės atliekoms deginti ir laidoti, stebėsena Kai šalinamos atokiuose rajonuose atsirandančios gyvūninės kilmės atliekos, kaip nustatyta Reglamento (EB) Nr. 1774/2002 24 straipsnio 1 dalies b punkte, kompetentinga institucija reguliariai atlieka rajonų, priskirtų atokiųjų kategorijai, stebėseną, kad užtikrintų, jog laikomasi šio sprendimo II priede nustatytų reikalavimų. 8 straipsnis Bičių ir bitininkystės produktų deginimas ir laidojimas Prireikus, kompetentinga institucija gali priimti sprendimą, leidžiantį pašalinti Reglamento (EB) Nr. 1774/2002 5 straipsnio 1 dalies g punkte nurodytus bičių ir bitininkystės produktus kaip atliekas, juos sudeginant ar laidojant vietoje, jei tik imamasi visų būtinųjų priemonių užtikrinti, kad, deginant ar laidojant bičių ar bitininkystės produktus, nekils pavojus gyvūnų ar žmonių sveikatai ir aplinkai, ir atsižvelgiama į Bendrijos ir nacionalinius aplinkos ir visuomenės sveikatos teisės aktus ir rekomendacijas. 9 straipsnis Duomenų registravimas Kai deginama ar laidojama pagal 6, 7 ir 8 straipsnius, asmuo, atsakingas už deginimą ir laidojimą registruoja šiuos duomenis: a) palaidotų ar sudegintų gyvūninės kilmės atliekų kiekiai, kategorijos ir rūšys; b) laidojimo ir sudeginimo data bei vieta. 10 straipsnis Įsigaliojimas Šis reglamentas įsigalioja trečią dieną po jo paskelbimo Europos Sąjungos oficialiajame leidinyje. Jis taikomas nuo 2003 m. gegužės 1 d. Tačiau 2–5 straipsniai netaikomi iki 2004 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. gegužės 12 d. Komisijos vardu David Byrne Komisijos narys [1] OL L 273, 2002 10 10, p. 1. [2] OL L 117, 2003 5 13, p. 1. -------------------------------------------------- I PRIEDAS Pašarams nustatyti reikalavimai ir įrašai apie perdirbimo bei pašarų gamybos įmones, susijusias su žuvų atliekų ir iš jų gaunamų žuvims šerti skirtų produktų apdorojimu A. Žuvų ir gyvūninės kilmės atliekoms, skirtoms naudoti žuvų pašarams, keliami reikalavimai Žuvų ir gyvūninės kilmės atliekos bei iš jų gauti produktai, skirti žuvims šerti, turi atitikti šiuos reikalavimus: a) šie produktai turi būti tvarkomi ir perdirbami atskirai nuo šiam tikslui neskirtų medžiagų; b) šie produktai turi būti gauti iš natūralioje aplinkoje gyvenančių žuvų ar kitų jūros gyvūnų, kurie nėra žinduoliai, sugautų atviroje jūroje ar ežeruose žuvų miltams gaminti, arba iš šviežių atliekų, gautų iš natūralioje aplinkoje gyvenančių žuvų, perdirbamų žmonėms vartoti skirtų žuvų produktų gamybos įmonėse; c) šie produktai perdirbti perdirbimo įmonėje, patvirtintoje pagal Reglamento (EB) Nr. 1774/2002 17 straipsnį, o jų perdirbimo standartas užtikrina mikrobiologinę produkto saugą. d) apdoroti produktai prieš pradedant juos platinti buvo sudėti į pakuotę, ant kurios etikečių aiškiai ir įskaitomai nurodyti pašarų gamybos įmonės pavadinimas ir adresas, bei užrašas "galima naudoti žuvims šerti". B. Įrašai, kuriuos turi saugoti perdirbimo gamyklos ir pašarų gamybos įmonės, susijusios su žuvų atliekų perdirbimu ir iš jų gaunamų produktų, skirtų žuvims šerti, gamyba Perdirbimo gamyklos ir pašarų gamybos įmonės turi saugoti šiuos įrašus apie gyvūninės kilmės atliekas ir iš jų gaunamus produktus: a) bet kurios gautos gyvūninės kilmės atliekų ar žuvų miltų siuntos kilmės vieta, kiekis ir data; b) kasdieniniai duomenys apie pagamintus ir išsiųstus žuvų miltų ar pašarų kiekius. -------------------------------------------------- II PRIEDAS Įgyvendinimo priemonės pagal 24 straipsnio 6 dalį, susijusios su nukrypti leidžiančia nuostata dėl gyvūninės kilmės atliekų šalinimo A. Apibrėžimas Šiame reglamente "deginimas ar laidojimas vietoje" – tai gyvūninės kilmės atliekų deginimas ar laidojimas jų atsiradimo vietoje arba, kai imamasi tinkamų biologinės saugos priemonių, siekiant užkirsti kelią ligos plitimui pervežant šias gyvūninės kilmės atliekas – atliekų sąvartyne, patvirtintame pagal Direktyvą 1999/31/EB, arba vietoje, kur kyla mažiausias pavojus gyvūnų ir žmonių sveikatai ir aplinkai, kai ta vieta yra tokiu atstumu, kad kompetentinga institucija gali užtikrinti nuolatinę priežiūrą, pakankamą, kad būtų galima valdyti paplitimo pavojų, ir kad būtų atsižvelgta į Bendrijos ir nacionalinius aplinkos ir visuomenės sveikatos teisės aktus bei rekomendacijas. B. Gyvūninės kilmės šalutinių produktų šalinimas ligos protrūkio atveju 1. Kompetentinga valdžios institucija turi prižiūrėti gyvūninės kilmės atliekų deginimo darbus bei imtis priemonių, būtinų, siekiant užtikrinti, kad jos būtų deginamos: a) ant tinkamai pastatyto laužo, ir kad tie gyvūninės kilmės šalutiniai produktai sudegtų į pelenus; b) nesukeliant pavojaus žmonių sveikatai; c) nenaudojant procesų ar metodų, galinčių pakenkti aplinkai ir atsižvelgiant į Bendrijos ir nacionalinius aplinkos ir visuomenės sveikatos teisės aktus bei rekomendacijas ir: i) nesukeliant pavojaus vandeniui, orui, dirvožemiui, augalams ir gyvūnams; ii) nesukeliant nepatogumų dėl triukšmo ar kvapų; iii) nedarant neigiamo poveikio kraštovaizdžiui ar ypatingai svarbioms vietovėms. 2. Kompetentinga institucija turi prižiūrėti gyvūninės kilmės atliekų laidojimo darbus bei imtis priemonių, būtinų siekiant užtikrinti, kad jos būtų palaidotos: a) tokiu būdu, kad jų negalėtų pasiekti mėsėdžiai gyvūnai; ir b) kad jos būtų palaidotos: i) atliekų sąvartyne, patvirtintame pagal Direktyvą 1999/31/EB; arba ii) kitoje vietoje, nesukeliant pavojaus žmonių sveikatai. 3. Kai laidojama ne patvirtintojoje, o kitoje vietoje, kompetentinga institucija turi imtis būtinų priemonių, siekdama užtikrinti, kad gyvūninės kilmės atliekos būtų laidojamos nenaudojant procesų ar metodų, galinčių pakenkti aplinkai, ir atsižvelgiant į Bendrijos ir nacionalinius aplinkos ir visuomenės sveikatos teisės aktus bei rekomendacijas ir: a) nesukeliant pavojaus vandeniui, orui, dirvožemiui, augalams ir gyvūnams; b) nesukeliant nepatogumų dėl triukšmo ar kvapų; c) nedarant neigiamo poveikio kraštovaizdžiui ar ypatingai svarbioms vietovėms. 4. Kai gyvūninės kilmės atliekos išgabenamos iš savo kilmės vietos, kompetentinga valdžios institucija turi užtikrinti, kad: a) gyvūninės kilmės atliekos būtų pervežamos saugiuose, hermetiškuose konteineriuose ar transporto priemonėse; b) kompetentinga institucija stebėtų gyvūninės kilmės atliekų pakrovimo ir iškrovimo darbus; c) transporto priemonei išvykstant iš kilmės vietos, jos ratai būtų dezinfekuoti kompetentingos institucijos patvirtinta dezinfekuojančia medžiaga; d) iškrovus gyvūninės kilmės atliekas, konteineriai ir transporto priemonės, naudojamos gyvūninės kilmės atliekoms transportuoti, būtų gerai išplautos ir dezinfekuotos kompetentingos institucijos patvirtinta dezinfekuojančia medžiaga; e) būtų užtikrinta tinkama šių transporto priemonių palyda, atlikti sandarumo patikrinimai ir kad jos būtų uždengtos dvigubu dangos sluoksniu. C. Gyvūninės kilmės atliekų šalinimas tolimuose rajonuose Kai gyvūninės kilmės atliekos šalinamos atokiuose rajonuose pagal Reglamento (EB) Nr. 1774/2002 24 straipsnio 1 dalies b punktą: a) kompetentinga institucija nuolat stebi atokių kategorijoje klasifikuojamus rajonus, siekdama užtikrinti šių rajonų ir 24 straipsnio 1 dalies b punkte nurodytų šalinimo operacijų tinkamą kontrolę. b) deginant ar laidojant atsižvelgiama į Bendrijos ir nacionalinius aplinkos ir visuomenės sveikatos teisės aktus bei rekomendacijas, ir siekiama: i) nesukelti pavojaus vandeniui, orui, dirvožemiui, augalams ir gyvūnams; ii) nesukelti nepatogumų dėl triukšmo ar kvapų; iii) nedaryti neigiamo poveikio kraštovaizdžiui ar ypatingai svarbioms vietovėms. --------------------------------------------------